fr hu hu hu hu hu hu hu hu hu hu es hu hu hu hu es hu hu fr hu hu hu hu hu hu hu hu cs hu hu es it es hu hu hu hu hu hu it en en hu en hu hu hu hu hu hu hu hu hu hu hu hu hu hu hu hu hu hu hu en hu hu en hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu hu es hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Recirquel Magyarország első újcirkusz társulata. Az együttest Vági Bence alapította 2013-ban; eddig hat egész estés produkciót mutattak be a Művészetek Palotájában: Cirkusz az Éjszakában (2013), A Meztelen Bohóc (2014), Párizs Éjjel (2014), Non Solus (2015), My Land (2018), Kristály (2018), Solus Amor (2020). A Recirquel nemzetközi karrierje 2014-ben vette kezdetét, a társulat mára az európai és tengerentúli színházak rendszeres fellépője Franciaországtól Hollandián és Kolumbián át Chiléig. Vági Bence és a Recirquel Társulat 2017-ben felkérést kapott a 17. FINA Világbajnokság Záróünnepségén látható monumentális produkció, a Csodaszarvas legendája megrendezésére, amelyben a több mint 200 artista és táncos lépett színpadra a világ 18 országából.[1]
1051 Budapest, Hercegprímás utca 13.
2.7 Kristály - Téli újcirkusz-mese
A Társulat küldetésének tekinti, hogy az évszázados hazai cirkuszművészeti tradíciókra és szaktudásra épülő, új, közép-kelet-európai – magyar újcirkusz irányzatot itthon és a világban egyaránt népszerűvé tegye. A Recirquel fennállása óta mintegy 600 előadást tartott, amelyet majd 300 ezren láttak világszerte.[2]
A magyar előadóművészeti életben az újcirkusz, mint új művészeti ág a Recirquel születésével jelent meg. A társulat állandó alkotócsoportjának célja olyan egész estés nagyszínpadi produkciók megírása, kitalálása és megvalósítása, amelyben a műhöz szerzett zene, látványvilág a cirkuszművészetet egy új, és absztrakt kifejező mozgásművészetté formálja, így létrehozva egy történetet elbeszélő újcirkusz előadást. A Recirquel produkcióiban a klasszikus artistatechnika mellett ezért fontos szerepet foglal el a tánc- és a színészmesterség, valamint a látványvilág és az egyedileg komponált élőzene.[3]
"Mint társulat nem foglalkozunk egyes cirkuszszámok elkészítésével, sokkal inkább teljes előadások megálmodásán dolgozunk. Az általunk szőtt produkciókban az artisták személyes történetei központi szerepet foglalnak el. Ez sokszor kihívás egy klasszikus cirkuszból érkező artistaművésznél, akinek az elsődleges célja a szórakoztatás, lenyűgözni a közönségét, ami egyébként nagyon nem kis feladat. Azonban nálunk fontos az érzelem közvetítése, a lélek megmutatása is. A közönség csak így képes az ámulatba esésen túl azonosulni, együtt érezni a cirkuszművészekkel. Nekünk márpedig ennek az együtt-érzésnek a megteremtése a célunk."[4]
Az előadás során a társulat tagjai közös utazáson vesznek részt, ahol megkísérlik elérni és beteljesíteni az emberiség ősidők óta áhított vágyát: a repülés tudományának elsajátítását. A fikció szerint az artistaművészek egy elveszett vándorcirkusz nyomába erednek, és az epizódszerű jelenetek során felfedezik saját személyiségük legmélyebb rétegeit is. Az új cirkusz filozófiájával összhangban az alkotók nem lineáris történetet mesélnek el: a történelem előtti idők örök érvényű jelképei, a jól ismert mítoszokból megelevenedő szituációk segítenek a nézőnek abban, hogy otthonosan érezze magát az értelmünk helyett inkább az érzéseinkkel megragadható világban.[5]
Artisták: Biritz Ákos, Bogdán Bettina, Herczeg Richárd, Horváth Míra, Illés Renátó, Lakatos Leonetta, Lőrincz Alexandra, Pintér Áron, Veress Zsanett
Művészeti vezető, rendező-koreográfus: Vági Bence
Zeneszerző, zenei rendező: Sárik Péter
Dramaturg: Zöldi Gergely, Böhm György
Zeneszerző, elektronikus hangszerelő: Terjék (Fiddler) Gábor
A rendező munkatársa: Pócsik Henrietta
Vági Bence, a Recirquel művészeti vezetője
A bohóc élete véget ér, de mielőtt átlépi az ismeretlen kapuját, hátra kell hagynia a gallérját. A végső taps előtt csak lelkét lecsupaszítva teheti meg utolsó lépteit. Az előadásban átvitt értelemben és szó szerint is lehull az álarc, hiszen az artisták olyan lelki tájakra, kivételes belső utazásra invitálják a nézőt, amelynek során eltűnnek a valódi lényeget fedő és óvó rétegek. A társulat öt táncossal és négy gumiasztalos művésszel kiegészülve egy év alatt alkotta meg A Meztelen Bohócot. A felvételről megszólaló szimfonikus zenekar a 19. és 20. századi európai zenei világot kelti életre, megfűszerezve egy csipetnyi cirkusszal.[6]
A főszereplő bohócot a vendégművész Egyed Brigitta[1] és Farkas Gábor Gábriel felváltva alakítja.
Író, koreográfus, látványkoncepció, rendező: Vági Bence
Párizs Éjjel címmel 2014-ben a Müpa Fesztivál Színházában mutatták be a társulat harmadik produkcióját, mely a harmincas évek perzselő varietévilágát tárja elénk, annak minden érzékiségével, bájával és tiltott vágyaival megbolondítva/felejthetetlenné téve az előadást. Mondén hangvételével a társadalom margóján élő prostituáltak, lecsúszottak és titkos szeretők csalóka életképeit állítja színpadra. Az előadás a világhírű fotóművész, Brassaï jellegzetes világából merít inspirációt. Lenyűgöző artisták, táncosok és zenészek keltik életre a korszak dekadens és fülledt erotikájú világát, felidézve a századelő párizsi lokáljainak vággyal teli és szerethető miliőjét.[7]
A Párizs Éjjelnek köszönhetően, 10 év után, 2017-ben ismét volt magyar fellépő a közel kétmillió érdeklődőt vonzó Edinburgh Fringe Fesztiválon, ahol a kritika, a szakma és a közönség egyöntetű rajongása kísérte a magyar Recirquel szereplését.[8] 2019-ben már két produkcióval és összesen több mint 40 előadással tért vissza az Edinburgh Fringe Fesztiválra a Recirquelː a My Land mellett a Párizs Éjjelt is színpadra vitte a világ legnagyobb előadó-művészeti fesztiválján.[9] Mindezeken túl, a Párizs Éjjel a világ számos pontján turnézott, többek között 2019-ben Azerbajdzsánban, a bakui M.A.P. nemzetközi színházi fesztivál keretében játszották,[10] majd a müncheni Tollwood Winterfestival kiemelt műsorszámaként bő egy hónap alatt 33-szor adták elő.[11]
Író, koreográfus, látványkoncepció, rendező: Vági Bence
Artisták: Farkas László, Herczeg Richárd, Illés Renátó, Lakatos Leonetta, Alexander Kulakov, Pintér Áron, Veress Zsanett, Wittmann Csilla, Zsíros Gábor
Táncosok: Horváth Zita, Vasas Erika
Ének: Horányi Juli (2019)
Díszlet: Vági Bence, Iványi Árpád
Lighting design: Kiss Zsolt
A Magyarországon 2015-ben a Müpában debütált Non Solust 2019 februárjában műsorára tűzte a New York-i Brooklyn Academy of Music (BAM) kulturális központ operaháza is, ahol első alkalommal léphetett fel magyar társulat. A Vági Bence által rendezett és koreografált Non Solus két ember egymásra találásának története, akik útjukon az emberi létezés alapvető mérföldkövei, a születés és az elmúlás között bejárják a képzelet világainak legbenső mélységeit. A produkció szavak nélkül, a testek kifejező erejét használva arra keresi a választ, hogyan keletkezett az élet, milyen pozíciót foglal el test és lélek, egyáltalán: hogyan élhető az élet? Illés Renátó artista és Zsíros Gábor táncművész kétszemélyes előadása, műfaji határokon átívelő produkció, tánc és cirkusz találkozása.[12] A Non Solus egyben az első mérföldkő volt a Vági Bence által kialakított új előadóművészeti stílus, a kortárs tánc, a balett és az újcirkusz fúziójaként született cirque dance új előadóművészeti zsánernek.[13]
Író, rendező, koreográfus: Vági Bence
A Vági Bence és Neil Fisher által közösen színre vitt keserédes történet főszereplője Oszkár és Viola. A köztudatban a bohócok alakjához szinte kizárólag a nevettetés kapcsolódik. Viola és Oszkár varázslatos világában minden, még az idő alakulása is a feje tetejére áll: a közös élet utolsó napjai és a szerelem születésének pillanata egyetlen belső utazás az emlékek kavalkádjában. A valamikor az ötvenes évek Budapestjén induló érzelmes történet átkalauzolja a nézőt a házaspár együtt töltött évtizedein: a világháború sötét napjait is felvillantva eljutunk az 1910-es évekig. S miközben közös életük pillanatait leltározzuk, a két szereplő és nem mindennapi környezetük is folyamatosan átalakul. A szokatlan történések helyszíne az évek alatt tárgyakkal és emlékekkel megtelő tágas lakás, ahol minden nagyon ismerős, és mégis, talán semmi nem az, aminek látszik…[14]
Közreműködők: Lakatos Leonetta és Pintér Áron
A társulat művészeti vezetője, Vági Bence rendezte és koreografálta My Land (2018) a kritikusok véleménye alapján a legjobb előadás volt a világ legnagyobb művészeti fesztiválja, az Edinburg Fringe Festival 2018-as programjában, hazai bemutatója ugyanazon évben volt a Müpában, a CAFe Budapest Kortárs Művészeti Fesztivál programjában.[15] Az előadás az emberiség gyökereit, az ember és anyaföld közötti örök kapcsolatot állítja fókuszba, és jeleníti meg egy illúziókkal teli térben. A produkció egy új előadó-művészeti műfaj, a cirque danse kiteljesedése, de nemcsak műfaji szempontból tekinthető unikálisnak: ez a Recirquel első olyan darabja, amelyben kizárólag külföldi vendégművészek szerepelnek. Vági Bence hét, a maga zsánerszámában nemzetközileg is kimagasló ukrán artistát hívott meg, és az ő személyes élettörténetüket - hagyományokat, szabadságot és szerelmet - kutatva hozták létre a produkciót.[16] Premierje óta a My Landet számos fesztivál és színház tűzte műsorára Magyarországon és világszerte, például az egyik legjelentősebb francia előadó-művészeti fesztivál a Festival OFF d’Avignon, ahol 2019 júliusában huszonegyszer játszották.
A My Landben – a Recirquel történetében első ízben – kizárólag külföldi vendégművészek szerepelnek, köztük hét, nemzetközileg elismert artista. Az ő sorsukból, személyes élettörténetükből, vallási hagyományaikból és mítoszaikból inspirálódott az ukrán népzenei elemekkel átszőtt előadás. A felhangzó tradicionális tatár, moldáv és ukrán népzenei motívumokat Both Miklós kutatta fel. Ezek a dallamok is inspirációul szolgáltak Szirtes Edina Mókus és Terjék Gábor zeneszerzők számára, akik a végső zenei keretet létre hozták.[17]
Rendező, koreográfus, látvány: Vági Bence
Artisták: Rodion Drahun, Roman Khafizov, Sergii Materynskyi, Yevheniia Obolonina, Andrii Pysiura, Mykola Pysiura, Andrii Spatar
Zene: Szirtes Edina Mókus, Terjék Gábor
Népzenei szakértő: Both Miklós
Cirkusz szakértő: Kristóf Krisztián
Művészeti tanácsadók: Illés Renátó, Zsíros Gábor
Ligting design: Lenzsér Attila, Pető József
A koreográfus munkatársa: Maday Tímea Kinga
A rendező munkatársa: Schlecht Aliz
Kristály - Téli újcirkusz-meseSzerkesztés
Az év végi ünnepek hangulatát idéző, 2018-ban bemutatott Kristály varázsvilága felnőtteket és gyermekeket egyaránt vár a Müpa épülete előtt felállított hatalmas, hólepte cirkuszsátorba, ahol a csillogó jégbe fagyott, bámulatos meseképek a közönség szeme láttára és közreműködésével kelnek életre.
A Vági Bence művészeti vezető által megálmodott alkotás klasszikus meséket megidéző története szerint Kristály-világ úrnője elvesztette hitét az emberi érzelmekben, ezért befagyasztja a világot, és csillogó, ám jeges falak közé zárkózik. A közönség és a fellépő művészek együtt keresik a szeretet melegségét, a fény reményét ebben a lenyűgöző illúziókkal és mutatványokkal teli térben.
"A nemzetközi hírű, magyar újcirkusz-társulat ünnepi hangulatot teremtő előadásában a közönség testközelből csodálhatja meg az artisták lélegzetelállító mutatványait, sőt maga is a cirkuszi tér részévé válik. Fejünk felett, akár karnyújtásnyira suhannak el a Recirquel más produkcióiból a hazai közönség körében már jól ismert artisták, akik ezúttal is külföldi és hazai vendégművészekkel, köztük Magyarország legbravúrosabb hip-hop táncosaival lépnek a jeges porondra."[18]
A 2019-20-as téli időszakban a produkciót újra műsorára tűzte a Müpa Kultúr Kültér, azonban a 2020-21-es téli időszakra tervezett újabb előadások a koronavírus járvány kapcsán elrendelt korlátozások miatt elmaradtak, ezért ünnepi meglepetésként a társulat online mutatta be a Kristályt. A filmes változat premierje 2020. december 27-én volt a Müpa Home programjában, majd 2021. január 3-ig volt megtekinthető a Müpa Médiatárban.[19]
Művészeti vezető, író: Vági Bence
Társrendező, artista koreográfus: Illés Renátó
Zeneszerző, hangszerelő: Terjék Gábor
Hip-hop koreográfus: Csörögi Márk
Technikai vezető: Vladár Tamás
Produkciós menedzser: Szabó Zsófia
Artisták: Bagdi Gergely, Farkas László, Fehér Ádám, Horváth Zita, Illés Renátó, Kassai Benjamin, Nagy Richárd, Rozsnyói Soma, Sergii Materynskyi, Várnagy Kristóf, Veress Zsanett, Wittmann Csilla, Zsíros Gábor
Hip-hop táncosok: Bedő Gábor, Bedő István, Demissie Efraim, Fekete Dániel
Vezető operatőr: Homonnay Viktor
Kreatív producer: Kovács Ender Krisztián
Produkciós menedzserek: Dobróczi Orsolya, Tari-Kondor Melinda
Stream technikus: Kun Balázs
Operatőrök: Garancsy Gordon, Kulcsár Balázs, Pénzes Attila, Reviczki István, Szilágyi Róbert, Szitányi Erika
Produkciós igazgató: Dr. Korentsy Endre
Angol szöveg: Zöldi Gergely
Kreatív producer: Fábics Natália
A két test és egy lélek egyesüléséről szóló Non Solus, majd a föld és az emberiség kapcsolatát ábrázoló My Land után mutatta be a Recirquel Solus Amor című produkcióját, mely a megelőző kettő szerves folytatása, a trilógia záróköve. Premierje 2020. október 15-én volt a CAFé Budapest Kortárs Művészeti Fesztivál programjában a Müpa Fesztivál Színházában
A Vági Bence művészeti vezető rendezte Solus Amor a társulattal való többéves közös munka során megteremtett „cirque danse” nyelvén megszólaló monumentális légi táncelőadás, amelyben az új cirkusz, valamint a klasszikus és modern tánc egyesül. Az egyetlen és ősi, időn és téren átívelő, mindannyiunkat összekötő energiát megidéző produkció korunk természet és csoda iránti vágyódásából meríti erejét. Vági Bence koncepciója szerint „a színpadi tér és a szereplők természeti esszenciaként ölelik körül a közönséget, hogy egy ősi imához hasonlóan lehetővé tegyék a néző számára a teljes elmélyülést”.[20]
Koreográfus, rendezőː Vági Bence
Előadjákː Bagdi Gergely,Farkas László, Fehér Ádám, Horváth Zita, Illés Renátó, Téri Gáspár, Várnagy Kristóf, Veress Zsanett, Wittmann Csilla, Zsíros Gábor
Lebegőfüggöny-designː Klimó Péter, Vági Bence, Vladár Tamás
Fényː Lenzsér Attila, Pető József
Reptetéstechnikai tervező, technikai vezetőː Vladár Tamás
A rendező kreatív munkatársaː Zsíros Gábor
↑ Azerbajdzsánban mutatja be a Párizs Éjjelt a Recirquel - Elsőként lép fel magyar társulat a bakui nemzetközi színházi fesztiválon (magyar nyelven). ArtNews.hu, 2019. október 18. (Hozzáférés: 2020. március 20.)
↑ Azerbajdzsánban mutatja be a Párizs Éjjelt a Recirquel - Elsőként lép fel magyar társulat a bakui nemzetközi színházi fesztiválon (magyar nyelven). ArtNews.hu, 2019. október 18. (Hozzáférés: 2020. március 20.)
↑ Azerbajdzsánban mutatja be a Párizs Éjjelt a Recirquel - Elsőként lép fel magyar társulat a bakui nemzetközi színházi fesztiválon (magyar nyelven). ArtNews.hu, 2019. október 18. (Hozzáférés: 2020. március 20.)
↑ „Nem hiszek az elnyomásban!” – Interjú Vági Bencével, a Recirquel alapítójával (magyar nyelven). wmn.hu. (Hozzáférés: 2019. október 26.)
↑ Recirquel - Cirkusz az éjszakában (magyar nyelven). www.mupa.hu. (Hozzáférés: 2019. október 26.)
↑ Recirquel Újcirkusz Társulat: A Meztelen Bohóc (magyar nyelven). www.mupa.hu. (Hozzáférés: 2019. október 26.)
↑ Recirquel Újcirkusz Társulat: Párizs Éjjel (magyar nyelven). m.mupa.hu. (Hozzáférés: 2019. október 26.)
↑ A közönség és a kritika is imádta a magyar újcirkuszt a Fringe-en (hu-HU nyelven). 24.hu, 2017. augusztus 30. (Hozzáférés: 2019. október 26.)
↑ Negyvenkétszer lép fel a Recirquel az Edinburgh Fringe-en (magyar nyelven). Színház.org, 2019. augusztus 1. (Hozzáférés: 2020. március 20.)
↑ Papageno: Azerbajdzsánban mutatja be a Párizs Éjjelt a Recirquel Újcirkusz Társulat (magyar nyelven). Papageno, 2019. október 18. (Hozzáférés: 2020. március 20.)
↑ Origo: Münchenben lép fel a világhírű magyar újcirkusz társulat (magyar nyelven). https://www.origo.hu/. (Hozzáférés: 2020. március 20.)
↑ Álló tapssal fogadta a New York-i publikum a magyar Recirquelt (magyar nyelven). Színház.org, 2019. február 20. (Hozzáférés: 2019. október 26.)
↑ New York egyik legnívósabb színháztermében lép fel a Recirquel (hu-HU nyelven). Fidelio.hu. (Hozzáférés: 2019. október 26.)
↑ Adieu! - bemutató (magyar nyelven). www.mupa.hu. (Hozzáférés: 2019. október 26.)
↑ Vági Bence: „A My Land sikere az egész társulat sikere” (hu-HU nyelven). Fidelio.hu. (Hozzáférés: 2019. október 26.)
↑ Recirquel Újcirkusz Társulat: My Land (magyar nyelven). m.mupa.hu. (Hozzáférés: 2019. október 26.)
↑ „Sokat kell másutt lenni, és az ember meglátja a saját hazája értékeit” (magyar nyelven). kepmas.hu, 2019. szeptember 26. (Hozzáférés: 2019. október 26.)
↑ Recirquel Újcirkusz Társulat: Kristály (magyar nyelven). www.mupa.hu. (Hozzáférés: 2019. október 26.)
↑ Online is bemutatja nagy sikerű Kristály című produkcióját a Recirquel - Színház Online (magyar nyelven). (Hozzáférés: 2021. január 7.)
↑ Recirquel - Müpa (magyar nyelven). www.mupa.hu. (Hozzáférés: 2021. január 7.)[halott link]
A lap eredeti címe: „https://hu.wikipedia.org/w/index.php?title=Recirquel&oldid=23811137”
Utoljára szerkesztve 2021. április 25., 11:06-kor
A lap utolsó módosítása: 2021. április 25., 11:06
A lap szövege CC BY-SA 3.0 alatt érhető el, ha nincs külön jelölve.